S A J T Ó M E G H Í V Ó

Tisztelt Szerkesztőség!

A nagyhalászi Csuha Antal Baptista Általános Iskolában február 27-én, hétfőn 14 órakor ünnepélyes külsőségek mellett adják át azt a közel egymillió forint értékű defibrillátort, amit az intézmény nevelői, a tanulók szülei, környékbeli vállalkozók és a fenntartó Baptista Szeretetszolgálat segítségével sikerült megvásárolni. Az összefogás eredményeként az életmentő készüléket az iskola bejáratánál helyezik majd el, mindenki számára elérhetően. A Magyar Vöröskereszt megyei szervezete tanfolyamot indít, amelynek során a résztvevők elsajátíthatják a készülék használatának technikáját. A szervezet ingyen biztosítja 15 jelentkező oktatását.

Helyszín: Csuha Antal Baptista Általános Iskola, Nagyhalász, Arany J. u. 77.

Időpont: 2017. 02. 27. (hétfő) 14 óra

Budapest, 2017. február 23.

*További információ:*

*Szilágyi Attila kommunikációs igazgató*

*Baptista Szeretetszolgálat*

*70 207 2841*

*szilagyi.attila@baptistasegely.hu*